google/wiki40b huggingface dataset:
Quernes

Poloha

Obec má rozlohu 2,75 km². Najvyšší bod je položený 71 m n. m. a najnižší bod 25 m n. m.

Obyvateľstvo

Počet obyvateľov obce je 448 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Joseph Percival Allen

Mladosť a výcvik

Po základnej a strednej škole vyštudoval v roku 1959 univerzitu DePauw. Potom pokračoval na yalskej univerzite a v roku 1965 sa tak stal doktorom fyzikálnych vied. Rok potom sa dostal do šiestej skupiny pripravujúcich sa kozmonautov. Bol zaradený do záložnej posádky Apolla 15 vo funkcii vedeckého pracovníka. Po ukončení programu Apollo sa v roku 1973 zapojil do jedného z prezidentských výborov a v rokoch 1975 - 1978 bol zamestnaný v administratíve NASA. V roku 1978 sa opäť zapojil do výcvikového strediska v Johnson Space Center. O štyri roky neskôr vzlietol na raketopláne Columbia na obežnú dráhu Zeme a stal sa tak 113 kozmonautom.

Po letoch

Usadil sa v meste Arlington, štát Virgínia. Je ženatý a má dve deti.
Songieu

Polohopis

Songieu má rozlohu 20,58 km². Najvyšší bod je položený 1 275 m n. m. a najnižší bod 567 m n. m.

Obyvateľstvo

Songieu má 126 obyvateľov (2009).
Graf vývoja obyvateľstva:
Zdroje: INSEE
E-liquid

E-liquid (náplň) je tekutá zmes, ktorá sa používa do elektronických cigariet na tvorbu pary, chute a vône. Hlavnými zložkami v tejto tekutine sú propylénglykol, glycerol (glycerín) , príchute rôzneho druhu a dochucovadlá, prípadne nikotín a malé množstvo destilovanej vody. Existujú však aj e-liquidy vyrábané bez nikotínu alebo príchutí. Kvapalina môže obsahovať iba propylénglykol, iba glycerín, či propylénglykol a glycerín v rôznych pomeroch. Zložky propylénglykol a glycerín sa používajú na tvorbu pary, zatiaľ čo príchuť vytvára chuť a vôňu.  E-liquid môže teda mať rôzne pomery zloženia jednotlivých prísad, záleží od spôsobu použitia elektronickej cigarety, výberu samotného zariadenia, spôsobu poťahovania, typu nikotínu, tekutiny bez nikotínu, množstva nikotínu, samotnej hustoty pary, intenzity chute, kvality chute.

Legislatíva

Dňa 20. mája 2017 vstúpila do platnosti Európska smernica o tabakových výrobkoch (TPD - Tobacco Products Directive), na základe ktorej sú výroba i predaj e-liquidov limitované na balenie s maximálnym objemom 10ml. Došlo tiež k zníženiu maximálneho množstva nikotínu v náplni, a to na 20mg/ml.

Výroba

Momentálne sa vyrába na celom svete viac ako 8000 typov náplní. FDA Úrad pre potraviny a liečivá v Spojených štátoch amerických navrhol pred niekoľkými rokmi vytvoriť výrobné normy a regulácie na výrobu náplní do elektronických cigariet z dôvodu výroby kvalitných a zdraviu neškodných náplní. Priemyselné normy boli vytvorené a zverejnené Americkou asociáciou noriem pre výrobné normy E-liquid (AEMSA). V súčasnosti už v USA platí regulácia predávať a propagovať e-liquidy v obaloch pripomínajúcich džúsy alebo sladkosti, ktoré by mohli byť atraktívne pre deti a mládež.

Použitie

Elektronické cigarety patria medzi skupinu výrobkov, ktorého súčasťou je žhaviace teleso, ktoré pri určitej teplote premieňa tekutinu na aerosol  – paru. Para vzniká, ak dosiahne e-liquid teplotu od 100°C do 250°C , podľa typu náplne. Paru užívateľ inhaluje do pľúc. Táto para nahrádza cigaretový dym, poskytuje chuť a pocit podobný fajčeniu. Para je vytváraná kvapalnými časticami z tejto tekutej chemickej zmesi. Práve súčasti tejto zmesi vyvolávajú otázky ohľadom bezpečnosti a zdravia elektronických cigariet. Vdychovaná para alebo vydychovaná para môžu mať nepriaznivé účinky na samotných užívateľov, ako aj na v okolí prítomných ľudí.  Existujú dôkazy, že e-cigarety okrem nikotínu obsahujú množstvo potenciálne toxických látok, ale existujú aj značné dôkazy, že okrem nikotínu je vystavenie sa potenciálnym toxickým látkam z e-cigariet výrazne nižšie v porovnaní s bežnými tabakovými výrobkami. Výpary alebo znečistenie z elektronických cigariet sa nedá porovnávať so znečistením cigaretovým dymom alebo znečistením životného prostredia.
Clickbait

Clickbait je pejoratívny termín pre obsah webovej stránky, ktoré je vytvorené na účely online reklamy, predovšetkým na úkor kvality alebo presnosti, využívajúca senzačné titulky alebo príťažlivé obrázky, ktorých cieľom je primäť návštevníka ku klikaniu a zdieľaniu materiálov na sociálnych sieťach.
Typický nadpis clickbaitu sa snaží vzbudiť pozornosť a zvedavosť čitateľa, ale neposkytne dostatok informácií, ktoré by ten záujem nasýtili a musí preto kliknúť na linke vedúcej k ďalšiemu obsahu.
Z historického pohľadu je technika clickbaitu odvodená z bulvárnej žurnalistiky, ktorá prezentuje málo známe alebo neznáme správy a využíva pozornosť budiace nadpisy vrátane zveličovania informácií, šírenia škandálov a senzácií.

Protiváha

Záplava cklickbaitov viedla od roku 2014 k pokusom zastaviť ich používanie. Satirický časopis The Onion spustil novú stránku ClickHole, ktorá paroduje webové stránky clickbait, ako sú napríklad Upworthy a BuzzFeed a v auguste 2014 Facebook oznámil, že prijíma technické opatrenia na zníženie vplyvu clickbaitov na jeho sociálnu sieť.
Použitie clickbaitu malo aj politické dôsledky pri poškodzovaní mena politikov a inštitúcií, pričom viedlo k rastu popularity rôznej „alternatívnej“ politiky. Katherine Viner, šéfredaktorka novín The Guardian sa vyjadrila, že „jednoduché klikanie na úkor presnosti a dôveryhodnosti“ podkopáva hodnoty žurnalistiky a pravdy. Emotívne témy s výraznými nadpismi sú široko zdieľané a klikané, čo vedie k „hromadeniu hanebností“ a množeniu takýchto webových stránok naprieč politickým spektrom – vrátane Breitbart News, Huffington Post, Salon, Townhall a Gawker Media blogy – ktoré profitujú na vytváraní zdieľateľných krátkych textov podsúvajúcich jednoduché stanoviská k politickým a kultúrnym záležitostiam.
Orlické Záhoří

Dejiny

Prvá písomná zmienka o obci pochádza z roku 1571.
Saint-André-sur-Vieux-Jonc

Polohopis

Saint-André-sur-Vieux-Jonc má rozlohu 24,22 km². Najvyšší bod je položený 269 m n. m. a najnižší bod 222 m n. m.

Obyvateľstvo

Saint-André-sur-Vieux-Jonc má 1055 obyvateľov (2009).
Graf vývoja obyvateľstva:
Zdroje: INSEE
Le Lindois

Poloha

Obec má rozlohu 17,95 km². Najvyšší bod je položený 351 m n. m. a najnižší bod 224 m n. m.

Obyvateľstvo

Počet obyvateľov obce je 343 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frotey-lès-Lure

Poloha

Obec má rozlohu 7,21 km². Najvyšší bod je položený 332 m n. m. a najnižší bod 292 m n. m.

Obyvateľstvo

Počet obyvateľov obce je 627 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Obchodný dom

Obchodný dom (väčší sa najmä pre niektoré štáty alebo zastarano nazýva aj magazín) je subjekt, predovšetkým jeho predajná budova, ktorý uskutočňuje maloobchodný predaj. Z architektonického hľadiska je to samostatný typologický druh, zaraďujúci sa do skupiny občianskych budov.
Existujú dva základné druhy obchodných domov: plnosortimentné a špecializované obchodné domy. Poskytujú čo najúplnejšiu ponuku spotrebiteľského tovaru všetkých hlavných sortimentných skupín.
Viac ako storočná história budovania a existencie obchodných domov vytvorila všeobecne uznávané zásady pre fungovanie i projektovanie obchodných domov. Taktiež vývoj a uplatňovanie nových foriem predaja podnietila vznik viacerých vývojových modifikácií obchodných domov: samoobslužný obchodný dom, klasický obchodný dom.
Launay-Villiers

Poloha

Obec má rozlohu 9,05 km². Najvyšší bod je položený 172 m n. m. a najnižší bod 107 m n. m.

Obyvateľstvo

Počet obyvateľov obce je 396 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Melanippé (Amazonka)

Melanippé alebo Melanippa (starogr. Μελανίππη – Melanippé, lat. Melanippe) je v gréckej mytológii dcéra boha vojny Area. Bola jedna z vodkýň Amazoniek.
Melanippé bola sestrou Antiopy a Hippolyty, kráľovnej Amazoniek. Hippolite daroval jej otec Ares nádherný pás, po ktorom zatúžila Admété, dcéra mykénskeho kráľa Eurysthea v čase, keď bol v jeho v službách hrdina Herakles. Eurystheus prianiu dcéry vyhovel a Heraklovi vydal rozkaz pás priniesť.
Keď potom Herakles prichádzal k Amazonkám, Hippolyta sa rozhodla, že mu pás na znak svojej úcty ponúkne sama. Do následných udalostí však zasiahla pomstychtivá Héra, ktorá proti Heraklovi od jeho narodenia neustále intrigovala. Rozšírila zvesti, že Herakles prišiel Hippolytu zajať a odviesť ju do otroctva. Amazonky preto na Herakla zaútočili a po statočnom boji, sile Heraklových ozbrojencov podľahli.
Melanippé a Antiopé počas boja padli do zajatia. Melanippu, sestra Hyppolyté za svoj drahocenný pás vykúpila a Antiopu daroval Herakles svojmu priateľovi Théseovi, ktorý si ju odviedol do Atén, kde sa s ňou neskôr oženil.
ISO 3166-2:BJ

Kódy ISO 3166-2 pre Benin identifikujú 12 departmentov. Prvá časť (BJ) je medzinárodný kód pre Benin, druhá časť pozostáva z dvoch písmen identifikujúcich department.
Andrea Zimányiová

Životopis

Narodila sa 21. apríla 1983 v Bratislave. Vyštudovala Gymnázium v Bratislave. Vo svojich šestnástich rokoch sa stala víťazkou celoslovenského finále prvého ročníka súťaže Francúzska pieseň. 
Andrea Zimányiová je úspešnou slovenskou multižánrovou speváčkou, ktorá svoje umelecké kvality potvrdila na mnohých svetových súťažiach, okrem iných aj ako laureátka svetovej súťaže francúzskych piesní v Splite v roku 2000. Je nositeľkou prestížnej ceny poroty Objav Visa Francophone 2002 na svetovom festivale vo Francúzsku a v roku 2009 sa svetovému publiku predstavila na národnom kole Eurovízie.
Andrea Zimányiová okrem šansónu interpretuje takmer každý žáner, rock, pop, piesne s nádychom jazzu či muzikálové piesne. Prvá ňou verejne odprezentovaná pieseň už v roku 1999 bola od Francisa Cabrela – „Je l’aime a mourir“. Následne spievala piesne Édith Piaf, ktoré zaraďuje do koncertných vystúpení aj v súčasnosti. Šansón nie je vhodným žánrom pre každého speváka a ako sama hovorí "Človek musí šansón robiť s láskou, milovať ho a byť úprimný." 
Andrea sa pravidelne usádzala do poroty rôznych súťaží amatérskych spevákov (Francúzska pieseň, Malokarpatský slávik, Minitalent show - Slovenská televízia, Kakaoslávici - TV Markíza, atď.) V súčasnej dobe je členkou poroty celoslovenských súťaží Šansónová ľalia, Music Zone Awards a Kapela Ružinova. .
Vystúpenia so slovenskou filharmóniou, filharmóniou Košice a orchestrom slovenského rozhlasu podčiarkujú jej umelecké kvality. Domáce publikum sa s ňou mohlo stretávať počas niekoľkoročných sérií divácky úspešnej tanečnej súťaže Let’s Dance, kde bola sólistkou Big Bandu Gustava Broma. s ktorým vystupuje aj v súčasnosti.

Margot

Andrea Zimányiová je frontmankou skupiny Margot.
Margot-ky počas svojej existencie absolvovali mnoho koncertov nielen na Slovensku, ale aj v zahraničí (Česko, Poľsko, Maďarsko, Rakúsko, Belgicko, Francúzsko). Za najvýznamnejšiu možno považovať účasť na frankofónnom festivale Visa Francophone vo francúzskom meste Villefranche-de-Rouergue, kde speváčka Andrea Zimányiová získala ocenenie Objav festivalu, či koncerty v Bruseli na oslavu vstupu Slovenska do EÚ. Kapela Margot bola súčasťou mnohých zahraničných festivalov (Česko, Poľsko, Maďarsko, Rakúsko, Belgicko, Francúzsko). Na svojom konte má dva albumy, a to Bez obalu (2006) a Mať tak krídla (2007).

Okno do duše

Jej prvotina, album Okno do duše uzrel svetlo sveta na krste dňa 24. júna 2016. Pokrstil ho Vašo Patejdl dažďovou vodou. Skladbu tvorí spolu 13 piesní, z nich dve sú nahrávky ľudových piesní z detstva samotnej speváčky. Na albume sa podieľali: Andrea Zimányiová – spev, Juraj Burian – gitara, Erik Dimitrov – klavír, Juraj Griglák – basa, Anton Zajaček – bicie, Viliam Majer – akordeón. Album obsahuje texty k piesňam, doplnené o fotografie z oka Petra Frola. Na textoch piesní spolupracovali Zoro Laurinc, René Parentin a Didier Rogasik. O grafiku sa postaral Matúš Kišša.

Osobný život

Andrea Zimányiová tvorí v súkromí pár s Petrem Huťkou
Je veľkým fanúšikom skupiny Beatles, Pink Floyd, či speváka Kurta Ellinga.
Venuje sa mnohým športovým aktivitám, k najobľúbenejším patrí fitness, tenis a lyžovanie.
Karol Ruppeldt

Vzdelanie

Narodil sa v rodine Jána Ruppeldta a jeho manželky Evy rodenej Rumannovej. Základnú školu navštevoval v Nemeckej Ľupči, študoval na gymnáziu v Levoči a v Rožňave, na učiteľskom seminári v Šoproni, ďalej v Prahe, kde súčasne študoval i cirkevnú hudbu na organovej škole.
Dobra (mena)

Mince

V roku 1977 sa zaviedli prvé mince v hodnotách 50 cêntimos, 1, 2, 5, 10 a 20 dobier. Okrem mosadznej 50 cêntimos a 1 dobry, boli všetky ostatné mince z mediniklu. Z tej istej zliatiny bola razená aj minca s hodnotou 50 dobier, ktorá bola zavedená v roku 1990. V roku 1997 boli zavedené mince vyššej nominálnej hodnoty a to 100, 250, 500, 1 000 a 2 000 dobier. Z týchto mincí mali okrúhly tvar iba 100 a 250 dobrové mince, ostatné mali tvar rovnostranného zakriveného sedemuholníka. Mince v nominálnych hodnotách menších ako 100 dobier už dnes nie sú platné, používajú sa už len mince razené od roku 1997.
Na všetkých obehových minciach sa na reverze nachádza štátny znak a na averze je heslo „Aumentemos a Produção“ a nominálna hodnota danej mince.

Bankovky

V roku 1977 boli Banco Nacional de São Tomé e Príncipe vydané prvé bankovky s hodnotou 50, 100, 500 a 1 000 dobier. V roku 1996 boli vydané bankovky s hodnotou 5 000, 10 000, 20 000, 50 000 dobier, ktoré sa používajú dodnes. Bankovky s nižšou nominálnou hodnotou boli v roku 1997 nahradené mincami a tieto bankovky sa už dnes nepoužívajú. V roku 2006 boli do obehu vydané bankovky s novými ochrannými prvkami. V decembri roku 2008 bola vydaná bankovka s hodnotou 100 000 dobier a stala sa bankovkou s najvyššou nominálnou hodnotou.
Na všetkých bankovkách, okrem 100 000 dobrovej bankovky, sa na averze nachádza portrét Rei Amadora. Na bankovke s hodnotou 100 000 dobier sa nachádza portrét Francisca José Tenreira.

Etymológia

Dobra bola zlatá Portugalská minca razená v Portugalsku od 14. storočia, ktorá bola portugalskou formou španielskeho dobla.

Štatistické údaje

Inflácia: 20,0 % (február 2009)

ISO 4217 kód: STD
Chrám svätej Bohorodičky Petričskej

História chrámu

Výstavba chrámu prebehla s najväčšou pravdepodobnosťou v 13. storočí na pokyn cára Ivana Asena II. a okrem chrámu budova plnila funkciu zvonice a pozorovateľne pre vtedajšiu opevnenú osadu. Stavba ostala ako jediná zachovalá budova Asenovej pevnosti. V roku 1904 chrám čiastočne poškodilo zemetrasenie, neskôr v roku 1936 bola budova zreštaurovaná. Posledná rekonštrukcia v rámci ktorej boli reštaurované aj vnútorné stenomaľby prebehla v roku 1986. 14. augusta 1991 bol chrám znovu vysvätený a odvtedy plní svoj účel ako kresťanský svätostánok.

Architektúra a charakteristika

Chrám leží na malej plošine pod ruinami bývalého hlavného paláca (hradu) Asenovej pevnosti. Je vzácnym predstaviteľom bulharskej cirkevnej stredovekej architektúry. Budova je dlhá 18,3 metra, široká 6,9 a vysoká 15,3 metra. Hrúbka stien sa pohybuje od 0,85 do 1,15 metra v základoch. Stavba je dvojposchodová, jednoloďová s jednou kupolou a jednou apsidou postavená čiastočne z tehál a čiastočne z kameňov. Prvé poschodie slúžilo s najväčšou pravdepodobnosťou ako sklad, alebo ako pohrebisko (v dôsledku toho, že sa na mieste nenašli pri výskumoch žiadne kosti, sa väčšina odborníkov prikláňa k možnosti skladu). Druhé poschodie je samotný chrám rozdelený na apsidu, priestranstvo pred ňou, naos a predsieň. Veža je štvorhranná so štyrmi širokými otvormi, po jednom v každej zo stien.
Dušan Dušek

Životopis

Narodil sa v rodine lesného robotníka a vzdelanie získaval v Piešťanoch a Bratislave, kde vyštudoval geológiu a chémiu na Prírodovedeckej fakulte Univerzity Komenského. Pracoval ako redaktor v časopisoch Smena, Tip, Kamarát a Slovenské pohľady. Od roku 1979 sa profesionálne venuje literárnej tvorbe a v súčasnosti vyučuje v Ateliéri scenáristickej tvorby na Filmovej a televíznej fakulte VŠMU v Bratislave.

Tvorba

Svoje prvé literárne diela publikoval od roku 1964 v časopisoch (Mladá tvorba, Slovenské pohľady, Romboid, Kamarát, Slniečko a i.). Knižný debut mu vyšiel v roku 1972. Venuje sa písaniu literatúry pre dospelých, písaniu poviedok, ale i pre deti a mládež. V dielach sa vracia k témam detstva, domova, dediny, príbuzenských či medziľudských vzťahov, často využíva motív smrti, ktorú považuje za súčasť života, ale tiež erotiky a dospievania. Popri samotnom deji sa venuje množstvu detailov, ktoré sa neustále opakujú a prelínajú, preniká pod povrch vzťahov, situácií a problémov, ktoré nerieši, len evokuje. Svoj postoj naznačuje využitím nečakaného uhla pohľadu, ktorý sa často mení a prechádza až do neskutočna a fantázie.

Zaujímavosti

V roku 2011 bolo udelené Dušanovi Dušekovi a Jane Kocianovej čestné občianstvo mesta Šaštín-Stráže. Šaštín, odkiaľ pochádzal jeho otec a kam chodil Dušan Dušek na prázdniny (detstvo prežil v Piešťanoch a Bratislave) sa zjavuje takmer v celej jeho bohatej knižnej tvorbe i vo filmoch podľa jeho scenárov.
Ocicat

Charakteristika

Ocicat je vzhľadom na telo nesmierne ťažký. Zovňajškom vykazuje veľa zhôd s egyptskou mau. Mačky sú menšie ako kocúry. Patrí medzi mačky s tzv. aguti faktorom (bodkovaná kresba). Dokážu chodiť na vôdzke ako psy. Veľa ľudí si ich mýli s domácimi nečistokrvnými mačkami.

Povaha

Ocicaty sú veľmi aktívne, hravé, inteligentné mačky a majú veľmi veľkú potrebu spoločnosti a pozornosti. Sú rafinované a dôvtipné. Ťažko znášajú samotu.
Omnibus (doprava)

Omnibus je (v slovenčine dnes zriedkavé) označenie pre nekoľajové vozidlo na hromadnú prepravu väčšieho počtu osôb. V užšom zmysle a pôvodne je to označenie pre nekoľajové vozidlo (koč) ťahané koňmi, určené na verejnú dopravu po stanovenej trase (konský omnibus). Neskôr existoval aj parný omnibus a predstavoval predchodcu linkového autobusu a trolejbusu.

Dejiny

Prvý omnibus sa objavil v roku 1662 v Paríži, kde Blaise Pascal používal 8 miestny koč, ťahaný koňmi. Prvým, kto využil tento spôsob prepravy osôb vo väčšom rozsahu, bol Stanislaus Baudry v meste Nantes vo Francúzsku. V roku 1823 začal prevádzkovať pravidelnú linku, ktorá končila pri obchode s názvom Omnes Omnibus. Časť jeho názvu (v preklade z latinčiny všetko všetkým) prevzal Baudry na pomenovanie svojej služby, zásluhou čoho sa slovo omnibus, neskôr skrátene bus zaužívalo pre prostriedky hromadnej prepravy osôb.
Parné omnbusy začali jazdiť v Londýne okolo roku 1830, od roku 1847 sa práve v tomto meste objavil aj prvý poschodový, koňmi ťahaný omnibus. Koncom 19. storočia (1895 a 1897) boli v Nemecku zavedené prvé autobusy so spaľovacím motorom, čím začali nahrádzať omnibusy s konským poťahom. Posledný omnibus ukončil prevádzku v Newmarkete v roku 1932.
V Prahe sa prvé omnibusy objavili v rokoch 1829-1830, neskôr slúžili na doplnkovú prepravu železníc, no v druhej polovici 19. storočia boli vytlačené električkami a neskôr aj autobusmi. Tento druh dopravy bol využívaný aj vo Vysokých Tatrách, kde zabezpečoval prepravu návštevníkov jednotlivých horských osád.
Rumunčina

Delenie

Rumunčina sa delí na 5 základných dialektov, niekedy považovaných za samostatné jazyky: Istrorumunčina, Meglenorumunčina, Arumunčina a Dákorumunčina, niekedy delená na vlastnú Rumunčinu a Moldavčinu. Napriek mnohým podobnostiam majú Istrorumuni, Arumuni a Meglenorumuni oproti Dákorumunom pôvod v Rímskych legionároch, ktorí sa usadili na území dnešného Albánska, Severného Macedónska a Chorvátska. Ich pôvod je taktiež v latinčine, no možno medzi nimi nájsť priepastné rozdiely, vyplývajúce z ich rozličných jazykových podkladov (domorodých jazykov, na ktorých sa rozvíjali).
Marsilly (Moselle)

Poloha

Obec má rozlohu 3,22 km². Najvyšší bod je položený 269 m n. m. a najnižší bod 234 m n. m.

Obyvateľstvo

Počet obyvateľov obce je 516 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Novale

Poloha

Obec má rozlohu 4,88 km². Najvyšší bod je položený 1 267 m n. m. a najnižší bod 320 m n. m.

Obyvateľstvo

Počet obyvateľov obce je 52 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laval (Mayenne)

Poloha

Mesto má rozlohu 34,22 km². Najvyšší bod je položený 122 m n. m. a najnižší bod 42 m n. m.

Obyvateľstvo

Počet obyvateľov je 50 843 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Majorán záhradný

Opis

Majorán záhradný je jednoročná, niekedy aj dvojročná bylina s priamou, rozkonárenou stonkou a protistojnými, oválnymi listami. Drobné, biele kvety tvoria husté strapce, ktoré sú stopkaté a vyrastajú v pazuchách listov. Plody sú tvrdky a úplne dozrievajú len v teplých oblastiach. Celá rastlina príjemne vonia.

Výskyt

Pôvodne bola udomácnená v Stredozemí, pestovali ju už starí Egypťania, Gréci a Rimania a počas križiackych vojen sa rozšírila do ostatnej Európy.

Použitie

Používa sa ako korenina na dochutenie polievok, omáčok a mäsitých jedál.

Liečivé účinky

Vo farmácii sa z drogy pripravujú niektoré čaje a získava silica (Oleum majonarae). Podporuje trávenie, pôsobí proti nadúvaniu, upokojuje nervy a má močopudný účinok. Ľudová liečba ju odporúča do kúpeľov a na rany.
Štefultov

Štefultov je mestská časť Banskej Štiavnice.

Dejiny

V minulosti to bola samostatná obec. Prvá písomná zmienka je v listine z roku 1514. Nachádza sa v nej vyústenie štôlne Bieber kde bol prvýkrát na svete použitý strelný prach na odstrel hornín a taktiež niekoľko kutacích štôlni. V jednej z nich (pod kultúrnym domom) je veľmi zaujímavý úkaz - ľadové stalaktity počas zimného obdobia.
Tilloy-lès-Conty

Poloha

Obec má rozlohu 6,34 km². Najvyšší bod je položený 135 m n. m. a najnižší bod 48 m n. m.

Obyvateľstvo

Počet obyvateľov obce je 251 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ľadové kráľovstvo

Zápletka

Nebojácna a večne optimistická Anna sa vydáva na veľkolepú výpravu v doprovode drsného horolezca Kristoffa a jeho verného soba Svena, aby našla svoju sestru Elsu, ktorej ľadové kúzla uväznili kráľovstvo Arendelle do večnej zimy. Na svojej ceste sa Anna a Kristoff stretávajú s najvyššími veľhorami sveta, mýtickými trollmi a srandovným snehuliakom Olafom a navzdory drsným živlom sa zúfalo pokúšajú dosiahnuť svojho cieľa skôr než bude úplne neskoro.

Kritika

Film dobre prijala kritika aj široká verejnosť, získal dokonca dva Oscary, a to za najlepší celovečerný animovaný film a za najlepšiu originálnu pieseň „Let It Go“. Medzi ďalšie ocenenia, ktoré film vyhral, patria Zlatý glóbus za najlepší celovečerný animovaný film, Filmová cena Britskej akadémie za najlepší animovaný film, päť cien Annie Award a dve ceny Critics' Choice Movie Award.
Camarsac

Poloha

Obec má rozlohu 5,35 km². Najvyšší bod je položený 99 m n. m. a najnižší bod 24 m n. m.

Obyvateľstvo

Počet obyvateľov obce je 931 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Élier

Poloha

Obec má rozlohu 2,32 km². Najvyšší bod je položený 151 m n. m. a najnižší bod 95 m n. m.

Obyvateľstvo

Počet obyvateľov obce je 442 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ԇ

Ԇ (minuskula: ԇ) je v súčasnosti už nepoužívané písmeno cyriliky.
Používalo sa medzi rokmi 1920 a 1930 na zápis komijčiny (Molodcovova azbuka) a ďalej na zápis Mordvianskych jazykov. Výslovnosť písmena približne zodpovedá výslovnosti digrafu dz či dž.
Mrlianov potok

Prameň

Tečie v Liptovskej kotline, v geomorfologickej časti Hybianska pahorkatina, kde pramení v lokalite Nad Peňažným v nadmorskej výške približne 810 m n. m., SSV od obce Hybe.
Cos

Poloha

Obec má rozlohu 6,4 km². Najvyšší bod je položený 720 m n. m. a najnižší bod 440 m n. m.

Obyvateľstvo

Počet obyvateľov obce je 369 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Basse-sur-le-Rupt

Poloha

Obec má rozlohu 13,73 km². Najvyšší bod je položený 1 060 m n. m. a najnižší bod 409 m n. m.

Obyvateľstvo

Počet obyvateľov obce je 886 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fruncé

Poloha

Obec má rozlohu 16,97 km². Najvyšší bod je položený 229 m n. m. a najnižší bod 174 m n. m.

Obyvateľstvo

Počet obyvateľov obce je 378 (2011).
Nasledujúci graf zobrazuje vývoj počtu obyvateľov v obci.
Zdroje: INSEE